stanford-oval/wikipedia huggingface dataset:
Sony Xperia Z

Sony Xperia Z
Sony Xperia Z on kosketusnäytöllinen korkeamman hintaluokan Android-älypuhelin. Laite on Sonyn sunnittelema ja valmistama.
Puhelin esiteltiin 2013 CES-messuilla ja sen myynti alkoi Japanissa 9. helmikuuta. Muualla sen myynti alkoi maaliskuun alussa. Laite on saanut IP55 ja IP57 luokitukset, eli se on pölyn, roiskeveden ja veteen upotuksen kestävä (30 minuuttia 1 metrin syvyydessä).
Kesäkuussa 2013 Sony esitteli laitteen phablet-version, Sony Xperia Z Ultran.
Suomen jääkiekkomaajoukkueen kausi 2008–2009

Suomen jääkiekkomaajoukkue putosi kaudella 2008-2009 puolivälierissä Jääkiekon maailmanmestaruuskilpailuissa 2009 ja sijoittui Euro Hockey Tourissa toiseksi.
Maajoukkueen päävalmentajana toimi Jukka Jalonen.
Euro Hockey Tour 2009

Suomi voitti 5 ja hävisi 7 ottelua kahdestatoista ottelusta. Pisteitä Suomelle kertyi 16. Karjala-turnauksessa Suomi jäi neljänneksi, Venäjän Channel One Cupissa Suomi sijoittui toiseksi, Ruotsin Sweden Hockey Gamesissa kolmanneksi ja Tšekin Česká Pojišťovna Cupissa kolmanneksi. Näin ollen Suomi ei saanut yhtään turnausvoittoa.
Maailmanmestaruuskilpailut 2009 > Joukkue > Maalivahdit

#32 Juuso Riksman (Jokerit)
#35 Pekka Rinne (Nashville)
#31 Karri Rämö (Tampa Bay)
Maailmanmestaruuskilpailut 2009 > Joukkue > Puolustajat

#3 Petteri Nummelin (Lugano)
#4 Ville Koistinen (Nashville)
#5 Lasse Kukkonen (Philadelphia)
#6 Topi Jaakola (Södertälje)
#21 Janne Niskala (Frölunda)
#28 Anssi Salmela (Atlanta)
#33 Mikko Lehtonen (Timrå)
#44 Janne Niinimaa (Langnau)
Maailmanmestaruuskilpailut 2009 > Joukkue > Keskushyökkääjät

#22 Tommi Santala (Kloten)
#26 Jarkko Immonen (JYP)
#39 Niko Kapanen (Kazan)
#51 Juha-Pekka Hytönen (JYP)
Maailmanmestaruuskilpailut 2009 > Joukkue > Laitahyökkääjät

#8 Hannes Hyvönen (Minsk)
#14 Niklas Hagman (Toronto)
#20 Antti Miettinen (Minnesota)
#24 Sami Kapanen (KalPa)
#29 Kalle Kerman (Jokerit)
#37 Mika Pyörälä (Timrå)
#41 Leo Komarov (Pelicans)
#49 Tuomas Pihlman (JYP)
#73 Jarkko Ruutu (Ottawa)
#82 Ville Vahalahti (TPS)
The Glove

The Glove on englantilainen rockia soittava superyhtye, joka oli The Curen Robert Smithin ja Siouxsie and the Bansheesin Steven Severinin sivuprojekti. He äänittivät yhden albumin, Blue Sunshine (1983), jolta julkaistiin kaksi singleä.
Yhtyeen solistina toimi entinen tanssija, Jeanette Landray. Robert Smith laulaa kahdella albumin kappaleella, "Mr. Alphabet Says" ja "Perfect Murder".
Blue Sunshine uudelleenjulkaistiin vuonna 2006, tupla-cd:nä, jolta löytyy ennen julkaisemattomien biisien lisäksi Smithin laulamat demoversiot kaikista levyn kappaleista.
Diskografia > Albumit

Blue Sunshine (1983)
Blue Sunshine - Deluxe Edition (2006)
Diskografia > Singlet

"Like an Animal" (1983)
"Punish Me with Kisses" (1983)
Tamara Bunke

Tamara Bunke.
Tamara Bunke (salanimi Tania, 19. marraskuuta 1937 – 31. elokuuta 1967) oli Argentiinassa syntynyt itäsaksalainen kommunisti, joka osallistui Latinalaisen Amerikan vallankumousliikkeisiin. Hän oli aktiivisesti mukana suunnittelemassa sissioperaatiota Boliviassa, jossa sekä Che Guevara että hän itse kuolivat.
Elämä

Tamara Bunke kasvoi Argentiinassa, minne vanhempansa olivat paenneet Hitlerin vasemmistolaisiin ja juutalaisiin kohdistamia vainoja. He palasivat Eurooppaan vuonna 1948. Tamara liittyi sosialistiseen nuorisojärjestöön ja pääsi kansainvälisiin tapahtumiin tulkiksi, koska oli oppinut lapsuudessaan sujuvaa espanjaa. Itä-Saksan valtion tiedustelupalvelu palkkasi hänet vuonna 1961, pian sen jälkeen KGB värväsi hänet kaksoisagentiksi. Tamara oli kiinnostunut edistämään kommunistista vallankumousta Latinalaisessa Amerikassa, ja Neuvostoliittoa taas kiinnostivat tapahtumat Kuubassa, josta myös Kiina oli alkanut kiinnostua. Hän pääsi merkittävään asemaan Kuuban valtionhallinnossa, ja eli kaksoiselämää palvellen kahta johtajaa, joista toinen oli Havannassa toinen Moskovassa.
Bunken ja Che Guevaran suhteesta ei tiedetä, olivatko he rakastavaisia. Tiedetään että molemmat olivat Kuubaan muuttaneita argentiinalaisia, joten heillä oli paljon yhteistä. Guevara luotti kuitenkin selvästi Tamaraan, ja vuonna 1964 hänet lähetettiin Boliviaan perustamaan kaupunkisissien verkostoa. Hän meni naimisiin, sai Bolivian kansalaisuuden ja alkoi kerätä kansanmusiikkiaineistoa, minkä takia hän matkusteli ympäri maata. Hän juonsi suosittua naisten radio-ohjelmaa, jonka lomassa hän välitti koodattuja sanomia verkostolleen. Bunke ja Guevara esitetään rakastavaisina Steven Soderberghin ohjaamassa elokuvassa Che, mutta Bunken sukulaiset ovat valittaneet tästä.
Che Guevara oli joutunut jossain määrin Fidel Castron epäsuosioon. Hän lähti Boliviaan tekemään vallankumousta ja johtamaan Bunken kouluttamaa sissijoukkoa. Bunke jätti varomattomasti papereita jeeppiinsä, ja Bolivian hallitus sai tietää mitä on tekeillä. On epäilty, että Bunken "onnettomuus" oli Moskovasta tilattu siirto. Bunke ammuttiin armeijan väijytyksessä elokuun lopussa, Che Guevara ja sissijoukon viimeiset sirpaleet saatiin kiinni lokakuun alussa.
Bunken luut löydettiin 1990-luvun lopussa Vallegranden alueelta. Ne päätettiin siirtää Santa Claraan, Kuubaan, samaan mausoleumiin Che Guavaran kanssa.
Tamar (Raamattu)

Juuda ja Tamar Horace Vernetin kuvaamana (1840).
Tamar (hepr. תָּמָר, kreik. Θαμαρ, vuoden 1938 raamatunsuomennoksessa Taamar) on Ensimmäisessä Mooseksen kirjassa mainittu Juudan miniä. Tamar on myös Peresin ja Serahin äiti.
Vanhassa testamentissa

Ensimmäisen Mooseksen kirjan luvussa 38 Tamar menee naimisiin Juudan vanhimman pojan Erin kanssa. Erin kuoltua kelvottomuutensa tähden lankousavioliitto velvoittaa Tamaria solmimaan avioliiton Erin nuoremman veljen Onanin kanssa. Koska Onan ei tahdo tehdä Juudalle jälkeläisiä, Jumala antaa tämän kuolla. Niinpä Tamar muuttaa isänsä kotiin odottamaan, kunnes Juudan kolmas poika Sela on kylliksi vanha avioliittoon. Juuda ei kuitenkaan tahdo naittaa poikaansa Tamarille, minkä seurauksena Tamar tekeytyy prostituoiduksi ja saa Juudan itsensä hedelmöittämään hänet. Lopulta Tamar synnyttää Juudalle kaksoset Peresin ja Serahin.
Ruutin kirjassa (Ruut 4:12–22) Tamar ja hänen poikansa Peres mainitaan sukuluettelossa Daavidin esivanhempina. Sen mukaisesti heidät mainitaan lisäksi Matteuksen evankeliumin alussa olevassa sukuluettelossa Jeesuksenkin kaukaisina esivanhempina.
The Glimmer Man

| The Glimmer Man |
| --- | --- |

Ohjaaja:  John Gray
Käsikirjoittaja:  Kevin Brodbin
Tuottaja:  Julius R. Nasso, Steven Seagal
Säveltäjä:  Trevor Rabin
Kuvaaja:  Rick Bota
Leikkaaja:  Donn Cambern
Pääosat:  Steven Seagal, Keenen Ivory Wayans
Valmistustiedot
Valmistusmaa:  Yhdysvallat
Tuotantoyhtiö:  Warner Bros., Seagal/Nasso Productions
Levittäjä:  Warner Bros. Netflix Fandango at Home (käännä suomeksi)
Ensi-ilta:   4. lokakuuta 1996  29. marraskuuta 1996
Kesto:  92 min
Alkuperäiskieli:  englanti
Budjetti:  45 000 000 dollaria
Tuotto:  46 600 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Glimmer Man on vuonna 1996 ensi-iltansa saanut yhdysvaltalainen toimintaelokuva. Elokuvan ohjasi John Gray ja käsikirjoitti Kevin Brodbin. Pääosassa esiintyivät Steven Seagal ja Keenen Ivory Wayans.
Rooleissa

| 0 | 1 | 2 |
| --- | --- | --- |
|  Steven Seagal  | … |  Luutnantti Jack Cole   |
|  Keenen Ivory Wayans  | … |  Etsivä Jim Campbell   |
|  Bob Gunton  | … |  Frank Deverell   |
|  Brian Cox  | … |  Mr. Smith   |
|  John M. Jackson  | … |  Donald Cunningham   |
|  Michelle Johnson  | … |  Jessica Cole   |
|  Stephen Tobolowsky  | … |  Christopher Maynard   |
|  Peter Jason  | … |  Millien isä   |
|  Ryan Cutrona  | … |  Kapteeni Harris   |
|  Richard Gant  | … |  Etsivä Roden   |
|  Johnny Strong  | … |  Johnny Deverell   |
|  Nikki Cox  | … |  Millie   |
Aiheesta muualla

Leffatykin arvostelu
Steven Dale Green

Steven Dale Green
Steven Dale Green (2. toukokuuta 1985 – 15. helmikuuta 2014 Tucson, Arizona) oli yhdysvaltalainen rikollinen. Hän liittyi Yhdysvaltain armeijaan vuonna 2005 ja lähti myöhemmin samana vuonna Irakiin. 12. maaliskuuta 2006 hän syyllistyi Irakissa 14-vuotiaan paikallisen tytön raiskaukseen ja tämän sekä tytön kolmen perheenjäsenen murhiin. Hän suunnitteli ja toteutti raiskauksen neljän muun sotilaan kanssa.
Green joutui erotetuksi armeijasta persoonallisuushäiriön takia jo ennen pidätystään kesällä 2006. Siksi tapaus myös käsiteltiin siviilioikeudessa, jossa Greenille vaadittiin kuolemanrangaistusta, mutta vuonna 2009 hänet tuomittiinkin elinkautiseen vankeuteen ilman armahdusmahdollisuutta.
Green kasvoi Texasin Midlandissa. Hän oli jäänyt hieman ennen armeijaan liittymistä kiinni alkoholin hallussapidosta.
Green löytyi hirttäytyneenä sellistään arizonalaisessa vankilassa 15. helmikuuta 2014.
Tamar (joki Englannissa)

| Tamar Dowr Tamar |
| --- | --- |
 Tamar Valley Line ylittää Tamarjoen viaduktia pitkin Calstockin kylässä.
Alkulähde:  Woolley Moor, Cornwall
Laskupaikka:  Plymouthinlahti, Englannin kanaali
Pituus:  98 km

Tamar (korniksi Dowr Tamar) on noin 98 kilometriä pitkä joki, joka virtaa Cornwallin ja Devonin rajalla Lounais-Englannissa. Se saa alkunsa Woolley Moorilta, noin 6 kilometrin päässä Bristolin kanaalista, mistä se virtaa etelään ja laskee Englannin kanaaliin kuuluvaan Plymouthinlahteen.
35 kilometrin päässä merestä joki muodostaa estuaarin, jossa veden korkeus vaihtelee vuoroveden mukaan. Estuaarin aluetta sanotaan Tamarin laaksoksi ja se on määritelty maisemallisesti arvokkaaksi. Se kuuluu myös Unescon maailmanperintöluetteloon osana Cornwallin ja Länsi-Devonin kaivosmaisemaa.
Alajuoksullaan Tamar ja sen sivujoet – Tavy, Lynher ja Tiddy – muodostavat luonnollisen esteen itä-länsisuuntaiselle liikenteelle. Liikenteen helpottamiseksi Saltashiin on rakennettu rautatie- ja tiesillat. Lisäksi Torpointin ja Plymouthin välillä on säännöllinen lauttayhteys.
Estuaariin kuuluu Hamoaze-niminen syvä ja suojaisa osuus, jossa sijaitsee merivoimien tukikohta, HMNB Devonport.
Aiheesta muualla

Kuvia tai muita tiedostoja aiheesta Tamar (joki Englannissa) Wikimedia Commonsissa
Sony SMC-777

Sony SMC-777 oli Sonyn valmistama mikrotietokone, joka julkaistiin vuonna 1983. Tietokoneesta julkaistiin päivitetty malli SMC-777C vuonna 1984.
Tietokone oli suunnattu kotikäyttöön. Tietokoneen mukana tuli ohjelmointiin sopivia sovelluksia kuten BASIC, Assembler ja debuggeri.Laiitteessa oli 16 kilotavua ROM-muistia ja 38 kilotavua VRAM-muistia.
Aiheesta muualla

Sonyn verkkosivuilla
Sony Xperia

| Sony Xperia |
| --- | --- |


Valmistaja:  Sony Mobile Communications
Näyttö:  kosketusnäyttö
Käyttöjärjestelmä:  Windows Mobile (2008–2009) Android (2010–edelleen)
Infobox OKNimi-testi OK: 
Sony Xperia on Sonyn valmistamien älylaitteiden tuoteperhe. Sarjan ensimmäinen älypuhelin oli Xperia S. Tuotelinjastosta löytyy viisi taulutietokonetta, Xperia Tablet Z, S, Z2, Z3 Compact ja Z4.
Sony Ericssonin valmistama Xperia X1 oli ensimmäinen Ericssonin älypuhelin, jonka käyttöjärjestelmä oli Windows Mobile. X1:ssä oli kolmen tuuman ja 800 × 480 pikselin TFT-kosketusnäyttö, joka tuki 65 536 väriä, ja liukuva qwerty-näppäimistö. Vuodesta 2010 eteenpäin käyttöjärjestelmä vaihtui Androidiksi.
Nykyisissä puhelimissaan Sonyllä on kaikissa tavaramerkiksi muodostunut 21:9 kuvasuhteen näyttö ja vuodesta 2019 lähtien se on tyytynyt varustamaan puhelimensa korkeintaan 12 megapikseleihin kameroilla.
Mallisto 2021 > Matkapuhelimet

| Malli | Näytön koko | Näytön tyyppi | Näytön resoluutio | Etukamera | Takakamerat | Paino |
| --- | --- | --- | --- | --- | --- | --- |
| Xperia 1 III | 6,5" | HDR OLED 120 Hz | 4K | 8 Mpx | 12+12+12 Mpx | 186 g |
| Xperia 10 III | 6,1" | HDR OLED 120 Hz | 2520x1080 | 8 Mpx | 12+12+12 Mpx | 168 g |
| Xperia 5 III | 6" | HDR OLED | 2520x1080 | 8 Mpx | 12+12+8 Mpx | 169 g |
| Xperia L4 | 6,2" | LCD | 1680x720 | 8 Mpx | 13+5+2 Mpx | 178 g |
| Xperia Pro | 6,5" | HDR OLED | 4K | 8 Mpx | 12+12+12 Mpx | 225 g |
Slaney

| Slaney |
| --- | --- |
 Slaney -joki Stratford-on-Slaneyn kaupungin kohdalla
Alkulähde:  Wicklow Mountains
Laskupaikka:  Pyhän Yrjön kanaali, Atlantti
Maat:  Irlanti
Pituus:  118 km
Slaney (iiriksi Abhainn na Sláine) on 118 kilometrin mittainen joki Kaakkois-Irlannissa. Se nousee läntiseltä Wicklow Mountainsilta ja virtaa etelään ja sen jälkeen itään Wicklown, Carlow'n ja Wexfordin kreivikuntien läpi ennen yhtymistä Pyhän Yrjön kanaaliin Irlanninmeressä Wexfordin edustalla. Slaneyn estuaari laaja ja matala ja se tunnetaan Wexfordin luonnonsatamana.
Slaneyn varrella sijaitsee muun muassa Stratford-on-Slaney, Baltinglass, Tullow, Bunclody, Enniscorthy sekä Wexford.
Aiheesta muualla

Wikimedia Commonsissa on kuvia tai muita tiedostoja aiheesta .
Slaney (Arkistoitu – Internet Archive)
riverslaney.org (Arkistoitu – Internet Archive)
The Girlie Show Tour

The Girlie Show Tour on Madonnan kiertue vuodelta 1993. Se oli Madonnan neljäs kiertue. Konsertti on julkaistu VHS:nä sekä myöhemmin DVD:lle nimellä "The Girlie Show - Live Down Under".
Esityslista

"Erotica"
"Fever"
"Vogue"
"Rain"
"Express Yourself"
"Deeper and Deeper"
"Why's It So Hard"
"In This Life"
Dancers Interlude: "The Beast Within"
"Like a Virgin"
"Bye Bye Baby"
"I'm Going Bananas"
"La Isla Bonita"
"Holiday"
"Justify My Love"
Medley: "Everbody Is A Star"/"Everybody"
Kiertueaikataulu

25.  syyskuuta, 1993 - Lontoo, Iso-Britannia (Wembley Stadium)
26.  syyskuuta, 1993 - Lontoo, Iso-Britannia (Wembley Stadium)
28.  syyskuuta, 1993 - Pariisi, Ranska (Bercy)
29.  syyskuuta, 1993 - Pariisi, Ranska (Bercy)
1.  lokakuuta, 1993 - Pariisi, Ranska (Bercy)
5.  lokakuuta, 1993 - Tel Aviv, Israel (Park HaYarkon)
7.  lokakuuta, 1993 - Istanbul, Turkki (Inonu Stadium)
11.  lokakuuta, 1993 - Toronto, Kanada (SkyDome)
12.  lokakuuta, 1993 - Toronto, Kanada (SkyDome)
14.  lokakuuta, 1993 - New York, Yhdysvallat (Madison Square Garden)
15.  lokakuuta, 1993 - New York, Yhdysvallat (Madison Square Garden)
17.  lokakuuta, 1993 - New York, Yhdysvallat (Madison Square Garden)
19.  lokakuuta, 1993 - Philadelphia, Yhdysvallat (The Spectrum)
21.  lokakuuta, 1993 - Auburn Hills, Yhdysvallat (The Palace of Auburn Hills)
23.  lokakuuta, 1993 - Montreal, Kanada (Olympic Stadium)
26.  lokakuuta, 1993 - Bayamón, Puerto Rico (Juan Ramón Loubriel Stadium)
30.  lokakuuta, 1993 - Buenos Aires, Argentiina (Estadio River Plate)
31.  lokakuuta, 1993 - Buenos Aires, Argentiina (Estadio River Plate)
3.  marraskuuta, 1993 - São Paulo, Brasilia (Estádio do Morumbi)
6.  marraskuuta, 1993 - Rio de Janeiro, Brasilia (Estádio do Maracanã)
10.  marraskuuta, 1993 - México, Meksiko (Foro Sol)
12.  marraskuuta, 1993 - México, Meksiko (Foro Sol)
13.  marraskuuta, 1993 - México, Meksiko (Foro Sol)
19.  marraskuuta, 1993 - Sydney, Australia (Sydney Cricket Ground)
24.  marraskuuta, 1993 - Brisbane, Australia (ANZ Stadium)
26.  marraskuuta, 1993 - Melbourne, Australia (Melbourne Cricket Ground)
27.  marraskuuta, 1993 - Melbourne, Australia (Melbourne Cricket Ground)
29.  marraskuuta, 1993 - Melbourne, Australia (Melbourne Cricket Ground)
1.  joulukuuta, 1993 - Adelaide, Australia (Adelaide Oval)
3.  joulukuuta, 1993 - Sydney, Australia (Sydney Cricket Ground)
4.  joulukuuta, 1993 - Sydney, Australia (Sydney Cricket Ground)
7.  joulukuuta, 1993 - Fukuoka, Japani (Fukuoka Dome)
8.  joulukuuta, 1993 - Fukuoka, Japani (Fukuoka Dome)
9.  joulukuuta, 1993 - Fukuoka, Japani (Fukuoka Dome)
13.  joulukuuta, 1993 - Tokio, Japani (Tokyo Dome)
14.  joulukuuta, 1993 - Tokio, Japani (Tokyo Dome)
16.  joulukuuta, 1993 - Tokio, Japani (Tokyo Dome)
17.  joulukuuta, 1993 - Tokio, Japani (Tokyo Dome)
19.  joulukuuta, 1993 - Tokio, Japani (Tokyo Dome)
Slow Down (Douwe Bobin kappale)

|  Slow Down |
| --- | --- |
 Douwe Bob esittämässä kappaletta ensimmäisen semifinaalin harjoituksissa.
Kappaleen tiedot
Esittäjä(t):  Douwe Bob
Levy-yhtiö:  Universal Music Netherlands
Kesto:  2:45
Tyylilaji:  country folk, country pop
Julkaistu:  4. maaliskuuta 2016
Säveltäjä(t):  Douwe Bob, Jan-Peter Hoekstra, Jeroen Overman, Matthijs van Duijvenbode
Sanoittaja(t):  Douwe Bob, Jan-Peter Hoekstra, Jeroen Overman
Euroviisutiedot
Vuosi:  2016
Maa:  Alankomaat
Kieli:  englanti
Sijoitus:  11.
Pisteet:  153
Sijoitus semifinaalissa:  5.
Pisteet semifinaalissa:  197
Sanat:  sanoitus
Video:  videolinkki
Slow Down (suom. Hidasta) on alankomaalaislaulaja Douwe Bobin kappale. Douwe Bob valittiin 22. syyskuuta 2015 edustamaan Alankomaita Eurovision laulukilpailussa 2016, ja kappale julkaistiin lehdistötilaisuudessa 4. maaliskuuta 2016. Sen ovat säveltäneet Jan-Peter Hoekstra, Jeroen Overman ja Matthijs van Duijvenbode sekä Douwe Bob itse. Sanoituksen ovat tehneet Douwe Bob, Jan-Peter Hoekstra ja Jeroen Overman.
Kappale kilpaili Eurovision laulukilpailun ensimmäisessä semifinaalissa, jossa se sijoittui viidenneksi 197 pisteellä ja pääsi finaaliin. Finaalissa se sai 153 pistettä ja saavutti sijan 11.
Tekoturkis

Leopardikuvioisia tekoturkkeja.
Tekoturkiksia kowloonilaisessa tukkukaupassa.
Tekoturkis on oikeaa turkista jäljittevä karvainen materiaali, jota ei ole valmistettu eläimestä.
Valmistus

Tekoturkis valmistetaan yleensä öljystä saatavasta synteettisestä kuidusta, kuten polyesteristä tai akryylistä, koska synteettinen kuitu on helpompi nukittaa aidon näköiseksi. Tekoturkiksia tehdään myös luonnonkuiduista kuten hampusta ja puuvillasta sekä muuntokuiduista kuten viskoosista.
Tekoturkikset neulotaan samoin kuin frotee, jolloin lanka muodostaa silmukoita kankaan oikealle puolelle. Karvan pituus riippuu silmukoiden pituudesta, koska silmukat leikataan auki ja nukitetaan voimakkaasti. Tästä syntyy turkiksen kaltainen ulkonäkö.
Vaikutukset ympäristöön ja eläimiin

Yleisesti ottaen keinomateriaalien on todettu kuormittavan ympäristöä aitoja turkiksia enemmän. Tuotannosta syntyvät hiilidioksidipäästöt ovat kuitenkin huomattavasti turkista pienemmät. Synteettisen kuidun valmistus kuluttaa öljyä, joka on uusiutumaton luonnonvara.
Osa haluaa tekoturkiksia ostamalla välttää turkistuotannon tukemista, sillä turkistarhausta pidetään eläinrääkkäyksenä ja/tai eläinten lajityypillisen käyttäytymisen vakavana laiminlyömisenä.
Petokset

Pistokokeissa on paljastunut, että monet hupuissa ja kauluksissa käytettävät karvat, joiden sanotaan olevan keinokuitua, ovat todellisuudessa aitoa turkista. On arveltu, että valmistajat eivät merkitse aidon turkiksen käyttöä vaatteisiin, koska moni asiakas ei suostu ostamaan aitoa turkista. Kauppaketjut ovat voineet myös itse tulla valmistajien huijaamiksi. Valmistajien harjoittama huijaaminen johtuu siitä, että esimerkiksi supikoiran aito turkki tulee halvemmaksi kuin keinokarva, sillä suurin osa vaatteista on valmistettu Kiinassa, jossa turkiseläinten pitoa tai kohtelua ei säädellä minkäänlaisella lainsäädännöllä.
Euroopan unionin lainsäädännön mukaan tuotteesta on selvittävä, mikäli se sisältää tekstiilien lisäksi eläinperäisiä osia. Virheellisistä tai valheellisista merkinnöistä ei kuitenkaan seuraa valmistajille sakkoja, joten merkinnöissä on usein puutteita.
Aiheesta muualla

Kuvia tai muita tiedostoja aiheesta Tekoturkis Wikimedia Commonsissa
Spektri Business Park

Spektri Business Park Espoossa
Spektri Business Park on vuosina 1991–1998 rakennettu Suomen ensimmäinen yrityspuisto Espoon Pohjois-Tapiolassa Kehä I:n varrella. Yrityspuistossa on viisi toimistotaloa, joissa on työpisteitä 1600 hengelle ja tilat 80 yritykselle. Rakennukset on suunnitellut arkkitehtitoimisto Simo Järvinen sekä Optiplan Oy.
Yrityspuiston osoite on Metsänneidonkuja 10.
Aiheesta muualla

Spektri Business Parkin kotisivut
Tampereen seudun joukkoliikenne

| Tampereen seudun joukkoliikenne |
| --- | --- |

Tunnuslause:  Matkalla kanssasi (aiemmin Yksi kaikkien puolesta)
Perustettu:  2006
Kotipaikka:  Tampere, Suomi
Toiminta-alue:  Tampereen kaupunkiseutu, Tampereen seutukunta
Toimiala:  joukkoliikenne
Henkilöstö:  20
Kotisivu:  www.nysse.fi
Infobox OKVirheellinen NIMI-arvo: 
Keskustorin linja-autokatokset.
Tampereen seudun joukkoliikenne (vuoteen 2014 asti Tampereen joukkoliikenne) on Tampereen kaupungin joukkoliikenneyksikön (JOLI) tilaamasta liikenteestä käytetty markkinointinimi. Markkinoinnissa käytetään myös nimeä Nysse.
Heinäkuun 2014 alusta lähtien Tampereen seudun joukkoliikenteen hallintoalueella asuu noin 370 000 ihmistä. Se vastaa Tampereen seudun eli Tampereen, Nokian, Ylöjärven, Kangasalan, Lempäälän, Pirkkalan, Oriveden ja Vesilahden sekä osittain myös Hämeenkyrön ja Valkeakosken joukkoliikenteen suunnittelusta. Vuonna 2023 Nysse-liikenteessä tehtiin 52,5 miljoonaa matkaa, joista lähemmäs 16 miljoonaa raitiovaunulla. Nysse on HSL:n jälkeen matkamäärillä mitattuna Suomen toiseksi suurin joukkoliikenneviranomainen.
Nysse on osa valtakunnallista Waltti-matkalippujärjestelmää. Waltti-matkakorttia ei kuitenkaan ole mahdollista käyttää matkustamiseen Tampereen seudun joukkoliikenteessä, eikä Tampereen korttia Waltti-liikenteessä.
Historia > 2000-luku: tilaaja-tuottajamalliin

Aiemmin markkinointinimenä käytetty Tampereen joukkoliikenne otettiin käyttöön, kun Tampereen kaupunki siirtyi joukkoliikenteessä tilaaja-tuottajamalliin keväällä 2006, ja aiemmin Tampereen kaupungin liikennelaitoksen suunnittelu-, markkinointi- ja viranomaistoiminta siirrettiin tuolloin muodostettuun tilaajayksikköön. Liikennelaitoksen tehtäväksi jäi liikenteen hoito, jota alettiin ulkoistaa kilpailuttamalla ensin yhden auton pilottihankkeena talvikaudelle 2006–2007 (linja 32, tuottaja Atro Vuolle Oy). Ensimmäinen "kunnon" kilpailutus käynnistyi talvikaudelle 2008–2009, jolloin sittemmin Väinö Paunu Oy:n haltuun siirtynyt Veolia Transport Tampere Oy voitti linjojen 7 ja 27 liikennöinnin. Talvikauden 2009–2010 kilpailutetut linjat voittivat Väinö Paunu Oy (linja 15) ja Länsilinjat (linja 2). Kesäkaudella 2010 Ikea-linjan Y26 tuottajaksi valittiin Länsilinjat, joka tarjousyhteenliittymänä Paunun kanssa voitti ensimmäisen suuren kilpailutuspaketin linjojen 17, 20 ja 22 liikenteestä vaiheittain alkaen syksystä 2010.